शेरनी साक्षी ने दिया शावकों को जन्म, पिता को अलग रखा गया, CCTV से निगरानी
Tigress Sakshi gives birth to not one, not two, but THREE cubs! Follow Haryana Kurukshetra Pipli Zoo Latest News, Photos and Videos On Dainik Bhaskar (दैनिक भास्कर)
हरियाणा के कुरुक्षेत्र में पिपली चिड़ियाघर में शेरनी साक्षी ने तीन शावकों को जन्म दिया है। तीनों शावक और उनकी मां स्वस्थ है। 11 साल की साक्षी 5वीं बार मां बनी है। वह बच्चों को अपना दूध पिला रही है। चिड़ियाघर के अधिकारी इस परिवार पर सीसीटीवी कैमरे से नजर रख रहे हैं। शावकों के जन्म चिड़ियाघर के अधिकारी और कर्मी बेहद खुश है।
शावकों के पिता को अलग रखा गया
साक्षी ने पिछले महीने इन शावकों को जन्म दिया था, मगर पर्यटकों को देखते हुए इस बात को सार्वजनिक नहीं किया था। वहीं शावकों की सुरक्षा को देखते हुए शावकों के पिता गीत को उनसे अलग रखा गया है। गीत पर भी नजर रखी जा रही है। पशु चिकित्सकों की सलाह के अनुसार साक्षी को खाना दिया जा रहा है। वहीं तीनों शावक अपनी मां के साथ ही अपने घर (बाड़े) में घूमते हैं।
मई 2020 में भी दिया था 3 शावकों को जन्म
बता दें पिछली बार मई 2020 में भी साक्षी ने 3 शावकों को जन्म दिया था, मगर एक शावक की कमजोर होने के कारण मौत हो गई थी। इस बार अधिकारी मीटिंग के बाद से ही साक्षी पर नजर बनाए हुए थे। बच्चों के जन्म के बाद साक्षी और शावकों के स्वास्थ्य की जांच की गई थी।
पहली बार 2016 में मां बनी थी साक्षी
साक्षी ने पहली बार दो दिसंबर 2016 को दो शावकों को जन्म दिया था, लेकिन शावक बच नहीं पाए थे। इसके बाद पांच मई 2017 को साक्षी ने तीन शावकों को जन्म दिया था। तब इन शावकों की भी मौत हो गई थी। फिर साक्षी ने तीसरी बार सात जून 2018 को पांच शावकों को जन्म दिया था, जिनमें से दो की मौत 24 घंटे बाद हो गई थी। तीन शावक सुधा, गीता और अर्जुन को अमेरिका से दूध मंगाकर पाला था। फिलहाल ये तीनों शावक रोहतक चिड़ियाघर में है। चौथी बार 17 जून को तीन शावकों को जन्म दिया है।
साक्षी व गीत को 2015 में गुजरात से लाए
साक्षी और शेर गीत को 2015 में गुजरात के जूनागढ़ से लाया गया था। गीत को शावकों के जन्म से पहले ही अलग रख दिया गया था। साक्षी के बाड़े के पास किसी को भी जाने की इजाजत नहीं है। विशेषज्ञ कर्मचारी ही उसे भोजन देने के लिए जाता है।